નડિયાદ શહેરના વિવિધ વિસ્તારો જેવાકે સ્ટેશનથી સંતરામ રોડ, પારસ સર્કલ ઉપરાંત મહાગુજરાત સર્કલ તથા વાણિયાવડ અને કોલેજ રોડ ઉપરાંત અન્ય વિસ્તારો પર દબાણોનો રાફડો વધવા લાગ્યો છે. હજુ ત્રણ અઠવાડિયા અગાઉ જ પાલિકાના દબાણ વિભાગે મહા મહેનતે આ દબાણો હટાવ્યા હતા. જ્યાં છેલ્લા દસ દિવસથી ધીમે ધીમે કરીને ફરી એ જ દબાણકર્તાઓએ ફરી હાટડીઓ શરૂ કરી દીધી છે. આ વખતે અમને કોઇ વાંધો આવશે નહીં તેવું પણ દબાણકારો જણાવે છે. અગાઉની જગ્યા કરતા થોડા વધુ અંતરે ચા, અામલેટ, પાઉંભાજી, પકોડી તથા અન્ય લારી અને પાનના ગલ્લા ગોઠવવા લાગ્યા છે. જો આમ ચાલશે તો લગભગ એક માસ બાદ ફરી નડિયાદ શહેર પહેલાની જેમ જ દબાણોથી ઢંકાઇ જશે, અને તેથી નાગરિકોને ફરી પારાવાર હાલાકીમાં મૂકાવવાનો વારો આવશે. પાલિકા અને પોલીસ આ દબાણો સામે મૂકપ્રેક્ષક બની તમાશો જુએ છે, ત્યારે પ્રજામાં વૈદ્ય ગાંધીનું સહિયારૂ ચાલતુ઼ં હોવાની અટકળો થઇ રહી છે.